Ιωάννης Διακρινόμενος

Ο  Ιωάννης  Διακρινόμενος ήταν Συριακής καταγωγής εκκλησιαστικός ιστορικός που έζησε στα τέλη του 5ου και στις αρχές του 6ου αιώνα μετά Χριστόν.

Βίος
Δεν γνωρίζουμε λεπτομέρειες σχετικά με τη ζωή του Ιωάννη Διακρινόμενου, παρ' εκτός ότι καταγόταν από τη ΣυρίαΑπόστολος Καρπόζηλος, Βυζαντινοί Ιστορικοί και χρονογράφοι, τομ. Α΄, εκδ. Κανάκης, Αθήνα, 1997, σελ.217. Ήταν μονοφυσίτης και πολέμιος της Δ΄ Οικουμενικής Συνόδου, σε βάρος της οποίας είχε συντάξει μια πολεμική. Το επίθετο ‘’Διακρινόμενος’’ υποδηλώνει τον εκκλησιαστικό διαχωρισμό του από την ορθοδοξία, τις μονοφυσιτικές του πεποιθήσειςΠαναγιώτης Χρήστου, Ελληνική Πατρολογία, τόμ. Ε΄, εκδ. Κυρομάνος, Θεσσαλονίκη, 2006, σελ.543.

Συγγραφικό έργο
Έχει γράψει ‘’Εκκλησιαστική Ιστορία’’ η οποία μας σώζεται αποσπασματικώς  από μεταγενέστερες πηγές. Σε αυτήν πραγματεύεται γεγονότα της Εκκλησιαστικής ιστορίας από το 429 μέχρι τη βασιλεία του Αναστάσιου Α΄ (491-518).  Η σύνταξή του τοποθετείται ανάμεσα στο 512 και στο 518. Αποτελείται  από δέκα βιβλίαΑπόστολος Καρπόζηλος, Βυζαντινοί Ιστορικοί και χρονογράφοι, τομ. Α΄, εκδ. Κανάκης, Αθήνα, 1997, σελ.217-218. Δεν τον ενδιαφέρουν τα πολιτικά γεγονότα  της περιόδου αλλά καλύπτει γεγονότα της εκκλησιαστικής ιστορίας της Περσίας. Επαινείται για τη σαφήνεια και τη γλαφυρότητά του από τον ΦώτιοΑπόστολος Καρπόζηλος, Βυζαντινοί Ιστορικοί και χρονογράφοι, τομ. Α΄, εκδ. Κανάκης, Αθήνα, 1997, σελ.218.

Παραπομπές

Πηγές
Απόστολος Καρπόζηλος, Βυζαντινοί Ιστορικοί και χρονογράφοι, τομ. Α΄,  εκδ. Κανάκης, Αθήνα, 1997, σελ.217-218
Παναγιώτης Χρήστου, Ελληνική  Πατρολογία,  τόμ. Ε΄,  εκδ. Κυρομάνος,  Θεσσαλονίκη,  2006, σελ.542-543

Κατηγορία:Εκκλησιαστικοί συγγραφείς
Κατηγορία:Βυζαντινοί ιστορικοί